Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: évi IV. törvényben, valamint az 1993. évi II. törvényben
Paragraph Index: 199

1994. május 16-án megtartott árverésen vásárolt 151 AK-értékű földje tulajdonjogának a bejegyzése még nem történt meg. A vizsgálat a jogbiztonság megsértésének gyanúja miatt indult meg. Az országgyűlési biztos általános helyettesének vizsgálata feltárta, hogy az a tábla, melyből panaszos az 1994. május 16-i árverésen Törtelen földet vásárolt, nem volt felkészítve árverésre. A panaszos által vásárolt föld ingatlan-nyilvántartási bejegyzésére csak a kérdéses tábláról készülő felmérési térkép birtokában kerülhet sor. A törteli földek kimérését végző salgótarjáni földmérő csoport a felmérési térképet még nem készítette el. A felmérési térkép elkészültét követően kerülhet sor a kárrendezési hivatal által készített jegyzőkönyv módosítására, melynek alapján az ingatlan tulajdonjoga panaszos nevére bejegyezhető lesz. Az országgyűlési biztos általános helyettese megállapította, hogy a Pest Megyei Kárrendezési Hivatal által készített árverési jegyzőkönyv nem alkalmas az árverésen ténylegesen megszerzett AK-értékű föld ingatlan-nyilvántartási bejegyzésére. A kárrendezési hivatal megsértette a jogbiztonság alkotmányos elvét, és azzal alkotmányos visszásságot idézett elő. Az országgyűlési biztos általános helyettese az előidézett alkotmányos visszásság kiküszöbölése érdekében tett ajánlásában kezdeményezte, hogy a hivatal az árverési jegyzőkönyvet a hatályos jogszabályok rendelkezéseinek megtartásával, a tábla felmérését tartalmazó térkép elkészültét követően, haladéktalanul egészítse ki. Az országgyűlési biztos általános helyettesének ajánlását a Pest Megyei Kárrendezési Hivatal vezetője elfogadta. OBH 549/1995. Egy szigetmonostori lakos fordult panasszal az országgyűlési biztoshoz, mert panaszolta, hogy a szomszédjában működő autószerelő-műhely szennyezi a lakókörnyezetet, és az autójavítás zajos tevékenysége jelentősen zavarja nyugalmát. Az országgyűlési biztos általános helyettese a panaszbeadvány kiegészítése után indított vizsgálatot az egészséges élethez való jog sérelmének gyanúja miatt, és az önkormányzat jegyzőjét felkérte az ügy kivizsgálására. A panaszos ingatlana mellett egy autószerelő-műhely üzemel. A telephely-engedélyezési eljárás során kifogását nem vették figyelembe. Azóta elmérgesedett a viszony közte és a vállalkozó között. Több ízben megkísérelte sérelmét orvosoltatni, de a polgármesteri hivatal minden alkalommal, a köztársasági megbízott hivatala 1992-ben, a környezetvédelmi felügyelőség pedig 1994-ben utasította el panaszát azzal, hogy a 1999/18/II. szám műhely szabályos engedélyekkel rendelkezik, a zaj miatt pedig indítson birtokvédelmi eljárást. Mivel a jegyző többszöri megkeresésre sem adott választ, a kivizsgálásra felkért közigazgatási hivatal azt a tájékoztatást adta, hogy a mulasztások oka a jegyzőváltás volt. Közben a kisiparosokra vonatkozó telephely-engedélyezési eljárásról szóló IpM rendeletet hatályon kívül helyezték, és a minisztériumnak nincs is felhatalmazása annak szabályozásra. A polgármesteri hivatal a panaszos beadványára elmulasztott az államigazgatási eljárás szabályai szerint intézkedni. A telephely-engedélyezési eljárás, illetve a később benyújtott kifogás alapján megállapítható, hogy a telephely-engedélyezés alapján kiadott vállalkozói tevékenység az ügyfélnek kötelezést ír elő. Az állampolgár panasza államigazgatási ügynek minősült, azt a jegyző azonban nem folytatta le, semmilyen ellenőrzést, intézkedést nem tett, határozatot nem hozott. Az országgyűlési biztos általános helyettesének — a panaszos ügyében folytatott — vizsgálatát is akadályozta, mert két megkeresésére sem nyilatkozott. A környezetvédelmi törvény szerint a jegyző és a polgármester környezetvédelmi feladatait kormányrendeletben kell meghatározni. Ilyen kormányrendelet nem készült, ezzel sérelmet szenvedett a jogbiztonság elve. Az állampolgárok alapvető joga, hogy egészséges környezetben éljenek, a környezetvédelmi törvény és a kapcsolódó jogszabályok előírják, hogy az ipari, szolgáltató és kereskedelmi tevékenységet folytatók kötelesek tartózkodni a környezetkárosítástól és a telephelyük közelében élők egészségének veszélyeztetésétől. A fokozott zajos tevékenység miatt megállapítható, hogy az egészséges környezet, illetőleg az emberi egészséget biztosító épített környezet alkotmányos elve sérelmet szenvedett. A jegyzőnek, a panaszos jelzésére az akkor még hatályban

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes